La SAG fa fixos 18 treballadors del departament de Neteja Urbana
21 de febrer 2018

![](/media/rxyjgvp2/62-3_cuerpo.jpg)  

La Societat Anònima de Gestió (SAG) ha fet fixos 18 treballadors del seu departament de Neteja Urbana. Com ha informat la vicepresidenta de la SAG, Roser Maestro, es tracta de la **“major consolidació de personal”** en este departament de la societat des de l'any 2008.

Maestro ha explicat que esta consolidació de treball **“sempre ha suposat una prioritat per a Esquerra Unida i seguix suposant-ho ara dins d'este Equip de Govern”.** A més, ha afegit que estos tràmits de consolidació **“busquem fer-los amb totes les parts de l'empresa, de manera que no solament es reforce el servici per a oferir una major proximitat a tota la ciutadania, sinó que a més puguem seguir amb este projecte de futur, que és una obligació per a qualsevol organització que puga considerar-se d'esquerres, com és la consolidació de llocs de treball. Així, al principi o en una primera presa de contacte, ja tractem amb estos 18 llocs fixos que donen començament a tota esta política que sí que entenem que és una vertadera política d'esquerres”.**

La vicepresidenta de la societat també ha volgut destacar **que “açò no afecta únicament a 18 persones, sinó que parlem de 18 famílies”** i ha ressaltat que **“consolidar la plantilla i una gradual creació de llocs de treball, suposa la garantia de permanència i fortalesa de la SAG”.** Així mateix, Maestro ha volgut **“agrair el treball realitzat i el consens entre el Comité d'Empresa i la direcció de la SAG”.**

La SAG compta actualment amb 350 treballadors en la seua plantilla, dels quals 290 són fixos. La societat està dividida en sis departaments: Neteja Urbana, Jardins, Neteja d'Edificis Públics, Administració, Platges i Grues. El de Neteja Urbana és el departament amb més empleats, concretament 156, que representen el 30% del total de la societat. D’estos 156, 141 són fixos, comptant ja amb estos 18.​

*   [](http://www.facebook.com/sharer.php?u=https://aytosagunto.es/va/actualitat/la-sag-fa-fixos-18-treballadors-del-departament-de-neteja-urbana/ "Facebook")
*   [](http://twitter.com/share?url=https://aytosagunto.es/va/actualitat/la-sag-fa-fixos-18-treballadors-del-departament-de-neteja-urbana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-fa-fixos-18-treballadors-del-departament-de-neteja-urbana/ "Linked In")
*   [](mailto:?body=https://aytosagunto.es/va/actualitat/la-sag-fa-fixos-18-treballadors-del-departament-de-neteja-urbana/)